*3. MELLÉKLET*

**MEFOB rendezés szakmai, protokolláris és kommunikációs követelményei**



Tartalom

[Szakmai követelmények 2](#_Toc420998386)

[Protokoll 2](#_Toc420998387)

[1. Meghívott VIP személyek 2](#_Toc420998388)

[2. A verseny rendezéséért felelős személyek: 2](#_Toc420998389)

[3. A rendezvény lebonyolítása 2](#_Toc420998390)

[Kommunikáció 3](#_Toc420998391)

[1. Egységes arculati elemek 3](#_Toc420998392)

[2. Verseny alapdokumentuma 3](#_Toc420998393)

[3. Előzetes kommunikáció 3](#_Toc420998394)

[4. Hírek a verseny napján 3](#_Toc420998395)

[5. Utómunkálatok 3](#_Toc420998396)

[Dokumentumok és határidők 4](#_Toc420998397)

2015

Magyar Egyetemi - Főiskolai Sportszövetség

Jelen dokumentum a Magyar Egyetemi - Főiskolai Sportszövetség (MEFS) által kiírt Magyar Egyetemi - Főiskolai Országos Bajnokságok (MEFOB) megrendezésének **szakmai, protokolláris és kommunikációs** követelményeit tartalmazza.

Szakmai követelmények

1. A támogatásban részesülő MEFOB versenyek az Általános Versenykiírás alapján az alábbi szakmai elvárásoknak kell megfeleljenek:

* a várható résztvevői létszám:
  + egyéni vagy páros versenyek esetében minimum 55 fő,
  + csapatsportágak esetében kategóriánként minimum 6 csapat részvétele;
* sportáganként minimum 5 felsőoktatási intézmény hallgatóinak részvétele;
* a sportági szövetségekkel együttműködve a rendező feladata az élvonalbeli sportolók részvételének biztosítása, lehetőség szerint a hazai hallgatói élmezőny nagyobbik részének megnyerése;
* szurkolók, vendégek toborzása;
* részt vevő hallgatók listájának (név, születési év, intézmény, diákigazolvány szám) eljuttatása a SportPont Programhoz (SPP)
* a versenyek zajlódjanak a fair-play szellemében;
* amennyiben a rendező sportszakmai változásokat tervez, azt egyeztetni kell a sportági referenssel és jelenítse meg a versenykiírásban.

Az előírt minimum létszámok be nem tartása a következő év támogatásának csökkentését, vagy megvonását eredményezheti.

Protokoll

MEFOB versenyek rendezésekor a rendezőnek az alábbi protokoll szerint kell a versenyt lebonyolítania:

### Meghívott VIP személyek

Minden MEFOB döntőre a rendező köteles hivatalos formában meghívni az alábbi személyeket:

* + A MEFS elnöke, főtitkára
  + Sportági szövetség elnöke, főtitkára
  + Rendező részéről: rektor(helyettes), kancellár, dékán, (al)polgármester,
  + A MEFS által megadott lista szerinti személyek

### A verseny rendezéséért felelős személyek:

* + MEFS sportági referense,
  + Helyi Szervezőbizottság szakmai felelőse

### A rendezvény lebonyolítása

1. Nyitóünnepség

A MEFOB döntők nyitóünnepségének általános rendje:

* + Résztvevők bevonulása
  + Himnusz
  + Szervező bizottság vezetőjének köszöntője
  + MEFS képviselőjének köszöntője
  + Rendező intézmény rektorának (képviselőjének) köszöntője
  + Gaudeamus Igitur
  + Elvonulás

A nyitóünnepség keretében lehetőség van a protokolláris elemeken túl sport-, kulturális vagy egyéb betétszámokkal színesíteni az eseményt. A nyitóünnepség kezdetétől a záróünnepség végéig, azaz a verseny teljes időtartama alatt az események helyszínén a szervező bizottságnak jól látható helyre ki kell helyeznie a következőket: MEFS molinók és roll-upok, MEFOB molinó, rendező intézmény molinója/zászlaja, MEFS „brand”, esetleges szponzorok plakátjai, logói, város/helység zászlaja.

1. Záróünnepség

A MEFOB döntők záróünnepségének fő eseménye a győztesek díjainak átadása. A MEFS a győztesek díjazásához az érmeket biztosítja. Okleveleket, serlegeket, kupákat, különdíjakat a Szervező Bizottság biztosítja. A rendezvényt esetlegesen támogató szponzorok tárgyjutalommal járulhatnak hozzá a díjátadáshoz. A záróünnepség befejezéseként elhangzik a Gaudeamus Igitur.

1. Az esemény napján elvégzendő feladatok
   * MEFS sajtófal kivitele az eseményre, ha lehetőség van rá
   * Eredményhirdetés a sajtófal előtt (és/vagy díjazottak fotózása a sajtófal előtt)
   * Kommunikációs elvárásokhoz részfeladatok elvégzése
   * fényképek készítése (legalább 8-10 jó minőségű kép)
   * eredmények követése, rögzítése (1-3 helyezett)

Kommunikáció

A MEFS kommunikációs célja, hogy a MEFOB-oknak nagyobb nyilvánosságot és elismertséget teremtsen a sportszakmában és a felsőoktatásban, továbbá a széles közönség előtt is. Ennek érdekében a MEFS:

* + beszámol az eredményekről honlapján, FB-oldalán és ha olimpiai bajnokot érint, a MOB oldalán;
  + megküldi az eredményeket az egyetemeknek, egyetemi lapoknak, FB oldalaknak;
  + indokolt esetben sajtóközleményt ad ki a médiának (pl. híres sportolók részvétele az eseményen).

A színvonalas kommunikáció egyaránt fontos az egyetemi sportnak, az érintett sportágnak, az intézményeknek és a sportolóknak is. A célcsoportok hatékony és sikeres elérésének feltétele az egységes megjelenés, az információk ütemezett eljuttatása. Fontos, hogy minden beszámoló csak közvetlenül az esemény után hírértékű, később már nem. Mindezeket figyelembe véve a következő feladatokat kell elvégezni:

### Egységes arculati elemek

* + a MEFS–SPP egyesített logójának feltüntetése a programhoz kapcsolódó kiadványokon;
  + a MEFS és/vagy az egyetemisport.hu megemlítése támogatóként a kapcsolódó hirdetésekben (pl. beharangozó cikkekben);
  + MEFS–SPP egyesített logójának feltüntetése a programhoz elkészítendő plakáton.

### **Verseny alapdokumentuma**

* + versenykiírás megküldése legalább másfél hónappal az esemény előtt.

### Előzetes kommunikáció

* + előzetes információ (alapadatok) megküldése a MEFS kommunikációs munkatársai felé ([monika.petres@mefs.hu](mailto:monika.petres@mefs.hu)) egy vagy két fényképpel legalább az eseményt megelőzően 1 héttel. Ismert sportolók indulásuk esetén külön megemlítése. Díszvendégek (pl. egyetemi, önkormányzati vezetők) kiemelése;
  + az „Egyetemi sport” Facebook oldal által létrehozott esemény szerkesztése, népszerűsítése legalább az esemény előtt egy héttel.

**Az előzetes kommunikáció késedelme esetén a támogatás összege 10%-al csökken.**

### Hírek a verseny napján

Rövid hír elkészítése és megküldése a MEFS munkatársai felé a verseny napján, amely tartalmazza:

* + a legfontosabb információkat az eseményről (mikor, hol milyen sportágban rendezték meg a MEFOB versenyeit);
  + a versenyszámok **első három** helyezését mely kategóriában, milyen idővel, vagy eredménnyel kik érték el;
  + a versenyen megjelent kiemelt élsportolók, hírességek, díszvendégek megnevezése, szerepvállalásuk jelzése (pl. beszédet mondott, díjat adott át, megjelent, rajtvonalhoz állt stb.);
  + legalább 2-3 jó minőségű fényképet.

**A rövidhír elkészítésének elmaradása a támogatás összegének jelentős arányú (50 ezer forinttal történő) mérséklését vonja maga után.**

### Utómunkálatok

* + versenybeszámoló (5. számú melléklet szerint);
  + versenyjegyzőkönyv (amennyiben van);
  + 8-10 darab jó minőségű fénykép (ha indultak ismert sportolók, akkor az ő szereplésükről, ill. a díszvendégekről is);
  + megjeleníthető részletes cikkek, sajtóközlemények átküldése forrásmegjelöléssel (ha készültek);
  + lista a programhoz kapcsolódó média-megjelenésekről (pl. egyetemi lapok, önkormányzati vagy helyi lapok, országos médiumok).

A kiemelkedően jó beszámolót és fényképeket küldők bekerülnek az év végén kiadásra kerülő MEFOB 2015 kiadványba.

**Az utómunkálatok (a MEFOB szervezőnek felróható okból történő) késedelme, vagy elmaradása a támogatás összegének mérséklését vonja maga után! 1-2 napos késedelem esetén a támogatás összege 2%-al csökken! 3 vagy többnapos késedelem, vagy annak elmaradása esetén 10% -al csökken a támogatás mértéke.**

Dokumentumok és határidők

|  |  |  |  |
| --- | --- | --- | --- |
| **Határidő** | **Dokumentum** | **Címzett** | **Megjegyzés** |
| Másfél hónappal a verseny előtt | - Versenykiírás | - egyéni sportágak, csapatsportok általános kiírása: valamennyi felsőoktatási intézmény  - labdajáték döntők: érintett intézmények | MEFS címjegyzék szerint MEFS küldi ki |
| Egy héttel  a verseny előtt | - Meghívók és forgatókönyv  - Előzetes adatok, 1-2 fénykép | MEFS iroda, MEFS kommunikáció, részt vevő intézmények (vezetők, sportszakmai egység, egyesület), sportági szakszövetség | További MEFS által megadott címekre is kiküldendő |
| A verseny napján  (24 órán belül) | - Eredmények (1-3 helyezés), rövid cikk, 2-3 fénykép | MEFS iroda, MEFS kommunikáció, sportági szakszövetség | MEFS felteszi, kiküldi |
| A versenybeszámoló a versenyt követő 15 napon belül | - Versenyjegyzőkönyv (ahol van)  - Résztvevők adatai SportPont adatbázishoz  - Versenybeszámoló  - További fényképek, videók  - Sajtómegjelenések | MEFS iroda, MEFS kommunikáció |  |

A fenti információkat a MEFS kommunikációs munkatársához kell eljuttatni, aki bármilyen kérdés, vagy kommunikációs segítség felmerülése esetén készséggel áll rendelkezésre: Petres Mónika ([monika.petres@mefs.hu](mailto:monika.petres@mefs.hu); +36 1 325-1722; +36 (70) 332-0425). Az itt leírtakról az eseményt megelőzően közvetlen e-mail értesítést kapnak a rendezés kommunikációjáért felelős személyek.